stanford-oval/wikipedia huggingface dataset:
קולוסוס (קומיקס)
רקע > אקס-אינפרנוס, אוטופיה, הפחד עצמו

קולוסוס מרגיש כי האקס-מן אינם עושים דיים כדי להציל את אחותו איליאנה מממד הלימבו. בעזרתה של פיקסי בעל כוחות ההשתגרות, הצוות מצליח להיכנס לממד המקביל ונתקל בשדים עוינים. הם מביסים אותם, מוצאים את איליאנה, ומצילים אותה מידי המכשפת ויצ'פייר. סייקלופס וקולוסוס מציעים לאיליאנה מקום באקס-מן, והם עוזבים את הלימבו בחזרה לעולמם.
כאשר האוונג'רס האפלים של נורמן אוסבורן עושים את דרכם לסן פרנסיסקו להילחם באקס-מן, קולוסוס נלחם בונום. הם מתעמתים בשנית כאשר האוונג'רס האפלים משלבים כוחות עם אקס-מן האפלים ומתקיפים את אוטופיה - קרב בו קולוסוס והאקס-מן מנצחים. אחרי שמגנטו חוזר למוטב ומגיע לאוטופיה, הוא מביא עמו את הקליע הענק שבתוכו לכודה קיטי כמחווה של רצון טוב. קולוסוס וקיטי מאוחדים בשנית.
באירועי "הפחד עצמו", כאשר קיין מארקו הפך לקואורת' שובר האבן - אחד מחייליו של אל הפחד הידוע בשם "הנחש" - קולוסוס ערך עסקה עם סיטוראק, הישות הבין-ממדית אשר היוותה מקור כוחו של ג'אגרנוט, כדי לקבל כוח שיעמוד בפני קואורת'. קולוסוס הפך לאווטאר הנוכחי של הג'אגרנוט, והוא יכול היה להדוף את מארקו עד אשר זה האחרון נקרא לחזור בידי הנחש. בחירה זו גרמה לקיטי להפרד מקולוסוס, משום שהיא לא מסוגלת להתמודד עם הצורך האובססיבי שלו להקריב את עצמו למען אחרים.
בעקבות כך, קולוסוס מחליט להישאר על אוטופיה עם קבוצתו של סייקלופס מאשר להצטרף לוולברין ולקיטי בדרכם חזרה לאחוזת אקס, בשל פחדיו שכוחותיו החדשים יהוו סכנה לתלמידים החדשים. לאחר קרב מתוח נוסף, קולוסוס גילה כי כוחותיו מסוכנים יותר ממה ששיער, והוא מבקש להכלא פרט למקרים בהם זקוקים לו ביותר.
רקע > אוונג'רס נגד אקס-מן

במהלך קשת הסיפור "אוונג'רס נגד אקס-מן", שבה כוח הפניקס חוזר וקבוצת האוונג'רס מבקשת לעצור את משיחת המוטאנטים הופ סאמרס, ספיידרמן נלחם נגד קולוסוס בלטבריה, אך חרף נסיונותיו לעמוד מולו, הוא נפצע קשות. הוא מסרב להיכנע, עד אשר דרדוויל מופיע ואומר לו כי הופ אינה נמצאת שם. בהמשך, קולוסוס נלחם נגד הענק האדום, אך הוא מבין כי במהלך הקרב ביניהם נפגם העמוד התת-ימי עליו עומד האי אוטופיה. הוא חושש לאבד שליטה על כוחות ג'אגרנוט ולשים את עולמו בסכנה מתמדת, ולכן מוותר עליהם ומובס בקרב.
בניסיון להדוף את כוח הפניקס על הירח, איירון מן והאיש הענק משתמשים במתקן המפצל אותו לחמישה חלקים. אלה מתחברים לקולוסוס, איליאנה, סייקלופס, אמה פרוסט ונאמור. חמשת הפניקסים מביסים את האוונג'רס ועושים את דרכם חזרה לכדור הארץ עם הופ. קולוסוס מנסה להתפייס עם קיטי, אך היא מאשימה אותו כי אינו רואה עד כמה כוח הפניקס משנה אותו, והוא מאשים את תפקידה החדש בבית ספרו של וולברין כמה ששינה את השקפת עולמה. קולוסוס מובס בסופו של דבר כאשר ספיידרמן מתגרה בו ובמג'יק להתקיף אחד את השנייה ובכך להכיר עד כמה הם הושפעו מכוח הפניקס. כוח הפניקס עוזב אותם ומתחלק בין סייקלופס ואמה פרוסט (היות שנאמור כבר הובס). בעקבות מותו של אקסבייר בידי סייקלופס והבסתו האולטימטיבית, קולוסוס וארבעת האחרים נמצאים במנוסה מאז. אחותו מג'יק הצליחה להוציא מתוכו את כוחות הסיטוראק בעזרת חרב הנשמות שלה. עצם הידיעה כי מג'יק הייתה יכולה להוציא מתוכו את כוחות הסיטוראק בכל זמן נתון, וכי היא לא עשתה זאת כנראה כדי ללמד אותו לקח, קולוסוס חש שנאה עזה לאחות אותה אהב, ואף הרחיק לכת ואמר כי הוא רוצה להרוג אותה.
רקע > אקס פורס

כמו שאר חברי חמשת הפניקסים לשעבר, גם כוחותיו של קולוסוס יוצאים מכלל שליטה. הוא כעת קיבל את קריאתו של קייבל להצטרף לקבוצת אקס פורס החדשה שלו.
כוחות ויכולות

קולוסוס הוא מוטאנט שביכולתו לשנות את כל גופו לפלדה אורגנית הדומה לאוסמיום, אך התרכובת עצמה אינה ידועה. הוא אינו יכול להשתנות בחלקו, ובמהלך שינוי הצורה גובהו גדל ומשקלו מוכפל. במהלך השינוי קולוסוס מחליף את אטומי הפחמן של גופו באטומים של המתכת, שנמצאת בממד אחר. במצבו המשוריין, קולוסוס מחזיק ברמות על-אנושיות של כוח, מהירות וסיבולת. כוחו הפיזי העכשווי הוא גדול בהרבה מזה כאשר הצטרף לראשונה לקבוצת האקס-מן, וזאת בעקבות שינוי הרקמות שלו בידי מגנטו לאחר פציעה באירועי "טבח המוטאנטים". משום שהוא אינו אורגני בשעה שהוא מצוי במצבו המשוריין, קולוסוס אינו זקוק למזון, מים ואפילו חמצן כדי לשרוד, והוא חסין ביותר מפני פציעות. הוא מסוגל להפעיל את גופו בשיא יכולתו למשך חמישה ימים רצופים, לעמוד בפני פגיעה חזיתית, כדורים בעלי קליבר גבוה, נפילה מגובה רב, התנגשות חזיתית במשאית עמוסה, התחשמלות וכן התקפות קסם מסוימות. יש לו חסינות גבוהה מפני טמפרטורות שבין 4982 מעלות צלזיוס לבין 203- מעלות צלזיוס מתחת לאפס, אם כי חום קיצוני שבעקבותיו מגיע קירור קיצוני גורם לפגיעה חמורה. כשהוא בצורת מתכת, קולוסוס פגיע בפני חומר הויברניום האנטארקטי, וגופו משנה את צורתו חזרה אוטומטית כאשר הוא ניצב בפני נשק עשוי ויברניום.
קולוסוס מיומן ביותר בקרב פנים אל פנים, כתוצאה מאימונים אותם קיבל מוולברין וסייקלופס, וכן בתרגילי אקרובטיקה וסיף, אותם למד מנייטקרולר. בצורתו האנושית, הוא נמצא בשיא כושרו. כאשר הפך לאווטאר מסיטוראק הבלתי ניתן לעצירה, קולוסוס השיג כוח-על נוסף וחסינות גבוהה יותר מהרגיל, נוסף על כוחות מיסטיים. בין היתר נכללת האפשרות להתעלם ממגבלות התנועה שלו, לכן הוא נקרא "בלתי ניתן לעצירה".
קראקו

| --- | --- |

 מדינה:  איטליה איטליה
 שטח:  77.04 קמ"ר
 גובה:  391 מטרים
 סיבת נטישה:  אסונות טבע
 תאריך נטישה:  1980
 אוכלוסייה:  ‏
  ‑ ביישוב לשעבר:  620 (1 בינואר 2023)
 קואורדינטות:  40°22′43″N 16°26′24″E﻿ / ﻿40.378611111111°N 16.44°E﻿ / 40.378611111111; 16.44 
 אזור זמן:  UTC+1
 http://www.comune.craco.mt.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקראקו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקראקו(למפת בזיליקטה רגילה) פוטנצה מטרה מלפי פיסטיצ'י פוליקורו לאוריה פוליה קמפניה קלבריה הים הטירני  מפרץ טאראנטו קראקו(למפת בזיליקטה מוגדלת) פוטנצה מטרה מלפי פיסטיצ'י פוליקורו לאוריה פוליה קמפניה קלבריה הים הטירני  מפרץ טאראנטו קראקו  he tabBackground:;tabBorder:#aaa;defaultTab:0;
 
קראקו (באיטלקית: Craco) היא כיום עיר רפאים שבעברה הייתה קומונה במחוז מאטרה באזור בזיליקטה שבדרום איטליה.
העיר העתיקה ננטשה בשל אסונות טבע. היותה של העיר נטושה הפכה אותה לאתר תיירות מבוקש והיא הפכה בין השאר גם לאתר צילומים של סדרות טלוויזיה וסרטים שונים, גם הוליוודיים וגם אירופאים.
בשנת 2010 נכללה העיר ברשימת המעקב של ה-World Monument Fund.
גאוגרפיה

קראקו שוכנת כ־40 ק״מ אל תוך היבשה ממפרץ טרנטו לכיוון צפון מערב על הקשת של "המגף" של איטליה. הנוף האופייני לאזור הוא נוף של גבעות, האדמה אינה עשירה ולכן הגידולים האופיינים בה הם גידולי חיטה ושעורה. העיר נבנתה על מדרון תלול מאוד על מנת להגן עליה מפולשים.
מרכז העיר ממוקם בנקודה הגבוהה ביותר, פונה לכיוון דרום מערב רכס ההרים. באזור זה נמצאים המבנים החדשים יותר של העיר.
גובהה של העיר הוא 400 מטרים מעל לגובה פני הים, הצוק עליו בנויה העיר צופה על עמק נהר הקאוונה (canove). צמחיית האזור היא צמחייה מעובה ואינטנסיבית.
היסטוריה

האזור אוכלס על ידי היוונים בסביבות השנה 540 לפנה"ס, הם הגיעו דרך היבשה מעיר החוף Metaponto, הם קראו לאזור Montedoro. נמצאו באזור קברים שמתוארכים למאה ה-8 לפנה"ס, עובדה שמרמזת על יישוב קדום מתקופה זו.
שמה של העיר Craco ניתן לה בשנת 1060 לספירה על ידי ארלנדו ארכיבישוף Tricario שהיה הבעלים של האדמה בעת ההיא. הוא קרא לאזור כולו בשם Graculum שפירושו בלטינית "חרש שדה". שיתוף הפעולה בין הכנסייה ותושבי האזור היה הדוק בתקופה זו והייתה לכנסייה השפעה רבה על חיי התושבים.
בין השנים 1154 ו-1168 השליטה על הכפר עברה לאציל בשם Eberto, ממוצא נורמני כנראה והוא החיל על העיר את צורת השליטה הפאודלית. בשנת 1179 רוברטו מ- Pietrapertosa הופך לשליטה של העיר.
בזמן שלטונו של פרידריך השני העיר קראקו הופכת למרכז צבאי חשוב ומגדל הטירה הפך לכלא
בשנת 1276 הוקמה בעיר אוניברסיטה. במהלך שנות שלטונו של מוציו ספורצה העיר גדלה מאוכלוסייה בת 450 נפש בשנת 1277 ל-655 בשנת 1477 ועד ל-1,718 בשנת 1532. בשנת 1561 העיר מגיעה ל-2,590 נפש. עד המאה ה-15 קמו בעיר ארבעה ארמונות גדולים: Palazzo Maronna ליד מגדל הכנסייה, Palazzo Grossi ליד הכנסייה הגדולה, Palazzo Carbone בשטחה של משפחת Rigirones ו- Palazzo Simonetti.
במהלך שנת 1656 פגעה בעיר מגפה שקטלה מאות מתושבי העיר ודיללה מאוד את אוכלוסייתה.
בשנת 1799 תושבי העיר עם ההכרזה על הרפובליקה הפרתאונופית (אנ') תושבי העיר מפילים את המערכת הפיאודלית של בורבון. אינוסנזו די סיזאר חוזר לנאפולי אחרי שלמד כיצד לנהל עיר והוא מייסד בCraco עירייה עצמאית. מאוחר יותר העיר נופלת תחת שלטונו של נפוליאון וכנופיות שודדים בתמיכתה של ממשלת הגלות של בורבון תוקפות את העיר ב-18 ביולי 1807, בוזזות והורגות את התושבים הפרו-צרפתים בעיר.
בשנת 1815 העיר כבר גדולה ומתחלקת לשני מחוזות: Torrevecchia באזור הגבוה של העיר, סמוך לטירה ולמגדל, Quarter della Chiesa Madre סמוך לכנסייה. לאחר איחוד איטליה, בשנת 1861 העיר נכבשת על ידי כנופיית שודדים בראשותו של קרמיין.
עם סיומה של מלחמת האזרחים הקושי העיקרי של העיר היה ההתמודדות עם הסביבה הגאולוגית שלה. בין השנים 1892 ו-1922 מהגרים מעל 1,300 תושבי העיר לצפון אמריקה, בעיקר בשל תפוקה חקלאית דלה שלא אפשרה להם להתקיים ברווחה. בשנת 1963 העיר פונתה בשל סחף ב- Craco Peschiera ובשנת 1972 התרחש מבול שהחמיר עוד יותר את מצבה של העיר ומנע את אכלוס המרכז ההיסטורי שלה.
לאחר רעידת האדמה בשנת 1980 האתר העתיק של העיר קראקו ננטש לחלוטין.
ייצוגה של קראקו בתרבות הפופולרית > קולנוע

בגלל הנוף הייחודי של קראקו צולמו בה סרטים רבים:
לה לופה (1953), על ידי Alberto Lattuada
אלוהים עצר Eboli (1979), על ידי פרנצ'סקו רוזי
שלושה אחים (1981), על ידי פרנצ'סקו רוזי
דוד המלך (1985), על ידי ברוס ברספורד
להציל את גרייס (1986), על ידי רוברט מ' יאנג
השמש זורחת גם בלילה (1990), על ידי פאולו וויטוריו טביאני
נימפה (1996), על ידי לינה ורטמילר
השאלה הגדולה (2004), על ידי פרנצ'סקו Cabras ואלברטו מולינרי
הפסיון של ישו (2004), על ידי מל גיבסון.
את סיפור הולדת ישו (2006), על ידי קתרין הארדוויק
קוונטום של נחמה (2008), על ידי מארק פורסטר.
בזיליקטה מחוף לחוף (2010), על ידי רוקו Papaleo
רצח בחושך (2013), על ידי דיגן מריל
ייצוגה של קראקו בתרבות הפופולרית > טלוויזיה

האתר הקדום היה אחד מאתרי הצילום המרכזיים של הסדרה קלאסה di ferro (1989-1991), על ידי ברונו Corbucci.
קראקו נבחרה כאתר צילום לטלנובלה הברזילאית O Rei (1996-1997), בבימויו של לואיס פרננדו קרבאליו.
ב-2015 עיר הרפאים שימשה לצילום הפרסומת של פפסי.
ייצוגה של קראקו בתרבות הפופולרית > מוזיקה

הלהקה הצרפתית Ödland צילמה בקראקו את הווידאו קליפ לשיר "סנטה לוצ 'יה", מתוך האלבום Sankta לוסיה (2011).
הפסנתרן הגרמני Hauschka הלחין את השיר "Craco" על עיר הרפאים, מתוך האלבום העיר הנטושה (2014).
אנשים

סבו של הבמאי דייוויד או. ראסל היה מקראקו.
גלריה

חורבות קראקו
מבט מלמעלה
רחוב בקראקו
מבנה נטוש
פנים של מבנה נטוש
הערות שוליים

↑  "Craco Cinema 2014" (PDF). comune.craco.mt.it. אורכב מ-המקור (PDF) ב-2014-07-28. נבדק ב-24 ביולי 2014. {{cite web}}:  (עזרה)
↑  "O Rei Do Gado: Bastidores". teledramaturgia.com.br. אורכב מ-המקור ב-6 באוקטובר 2014. נבדק ב-16 ביולי 2014. {{cite web}}:  (עזרה)
↑  "Visit these 3 Places in Italy before they're Ruined by Tour Groups". thedailymeal.com. 8 באוגוסט 2015. נבדק ב-12 באוגוסט 2015. {{cite web}}:  (עזרה)
↑  "Hauschka – UK Headline Tour & 'Elizabeth Bay' Video Premiere". folkradio.co.uk. 30 בינואר 2014. נבדק ב-24 באפריל 2014. {{cite web}}:  (עזרה)
↑  "David O. Russell to Receive Italian-American Icon Award". hollywoodreporter.com. 13 באוקטובר 2014. נבדק ב-6 בדצמבר 2014. {{cite web}}:  (עזרה)
| --- | --- |
בקרת זהויות :  GND: 7726657-2  LCCN: n2017006071  VIAF: 242806563   WorldCat (עם VIAF): 242806563 
מפת האזור
CRACO
הריסות העיר קראקו
קסנון

ערך זה עוסק ביסוד כימי. אם התכוונתם למשמעות אחרת, ראו .
קסנון (Xenon) הוא יסוד כימי ממשפחת הגזים האצילים שסמלו הכימי Xe ומספרו האטומי 54.
תכונות

בעבר קסנון כונה "גז אינרטי". היום ידוע שהגדרה זו אינה מדויקת, כיוון שניתן ליצור מספר תרכובות שמכילות קסנון. קסנון מסוגל להתמוסס ולהיכלא בין רשת מולקולות מים.
שימושים

השימוש העיקרי בקסנון הוא בנורות למבזקים אלקטרוניים למצלמות, מנורות סטרובוסקופיות, לייזרים, ועוד. שימושים נוספים:
הערה: השם "קסנון" משמש ברוב השפות כשם גנרי לנורות הפריקה (HID) שיש בפנסים קדמיים של כלי רכב, למרות שאלו אינן נורות קסנון אלא נורות מתכת הליד.
כמרדים כללי - למרות ששימוש זה נדיר בעיקר בשל מחירו הגבוה של קסנון והעבודה שנדרשות מכונות אנסטזיה מיוחדות בשבילו, קסנון משמש גם הוא בהרדמה.
ייצור נורות פריקה למקרני קולנוע ושפופרות הבזק במצלמות, מערכות גילוי אש וכדומה.
מכיוון שקסנון הוא יסוד אציל כבד יחסית, משתמשים בו במנועי יונים, היוצרים דחף באמצעות האצת סילון של יונים בניגוד לכיוון התנועה הרצוי, בדומה למנוע רקטי.
האיזוטופ 133Xe הוא רדיואיזוטופ יעיל.
בכימיה אנליטית, לתרכובות H4XeO6 שימושים כחומר מחמצן.
בנורות ליבון והלוגן מסוימות (בעיקר בנורות לפנסים ניידים וכן בנורות להקרנה), משתמשים בקסנון במקום בארגון, חנקן או קריפטון כ"גז אינרטי".
כגז הדלקה בנורות נתרן לחץ גבוה.
כמקור האור הראשוני בנורות מתכת הליד לפנסי רכב קדמיים (בשניות שמרגע ההדלקה, לפני שהכספית וההלידים מתאדים). על מנת לעשות זאת, הקסנון בנורה נמצא בלחץ של כמה אטמוספירות. הדבר מאפשר גם חימום מהיר יותר של הכספית וההלידים בגלל החום הרב יותר של קשת הקסנון בתנאים כאלו.
היסטוריה

הקסנון (מקור השם במילה היוונית ξενος‏ (xenos) שמשמעה "זר") זוהה באנגליה על ידי ויליאם רמזי (William Ramsay) ומוריס טרברס (Morris Travers) ב-1898, בשאריות שנשארו מאידוי אוויר נוזלי.
צורה בטבע

קסנון נמצא בכמויות זעירות (שני חלקיקים מתוך 20 מיליון) באטמוספירת כדור הארץ ומופק מסחרית במיצוי מאוויר נוזלי. האיזוטופים 133Xe ו-135Xe מיוצרים בכורים גרעיניים בהקרנת נייטרונים.
תרכובות

לפני 1962, קסנון וגזים אציליים אחרים נחשבו לאדישים לחלוטין מבחינה כימית. מאז, יותר ויותר עדויות מעידות שקסנון ושאר הגזים האציליים יוצרים מספר תרכובות. עד היום יוצרו תרכובות קסנון עם פלואור, חנקן, מימן, נתרן ועוד מספר יסודות אחרים. בנוסף לכך, ידועות 80 תרכובות של קסנון, פלואור וחמצן.
אמצעי זהירות

קסנון אינו יסוד רעיל, אך תרכובות שלו הן חומרים מחמצנים חזקים ורעילים, שמסוגלים לגרום לנזק.
כיוון שקסנון כבד יותר מהאוויר, מהירות הקול בו נמוכה יותר. כששואפים אותו לריאות, הוא גורם לקול עבה ונמוך (בניגוד לשאיפת הליום). עם זאת, בדומה לגז צחוק ולהליום, שאיפת קסנון עלולה לגרום למחסור בחמצן בגוף ולחנק.
לקסנון יש השפעה מאלחשת, והוא משמש ברפואה כמרדים כללי. כיום, בשל הסכנה הטמונה בו והשפעתו המאלחשת (וגם בגלל מחירו הגבוה), הפסיקו אוניברסיטאות רבות להשתמש בשאיפה שלו להדגמה במעבדות כימיה. כתחליף לו הן משתמשות בגז גופרית שש-פלואורידית בהדגמה זו (אף שגם הוא גורם לאספיקסיה).
הערות שוליים

↑  מקור השם (באנגלית)
| --- | --- |
בקרת זהויות :  NLI: 987007529623105171  BnF: cb12144893f (data)  GND: 4190373-0  LCCN: sh85148790  NDL: 00575282  NKC: ph127505 
גבישי XeF4
קישגייר

| --- | --- |
סמל קישגיירסמל קישגייר

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת מישקולץ
 שטח:  71.13 קמ"ר
 אוכלוסייה:  ‏
  ‑ בכפר:  1,571 (1 בינואר 2024)
 קואורדינטות:  48°00′44″N 20°41′21″E﻿ / ﻿48.012230555556°N 20.689288888889°E﻿ / 48.012230555556; 20.689288888889 
 אזור זמן:  UTC +1
 http://www.kisgyor.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קישגייר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קישגייר  he tabBackground:;tabBorder:#aaa;defaultTab:0;
 
קישגייר (בהונגרית: Kisgyőr) הוא כפר במחוז בורשוד-אבאוי-זמפלן שבצפון מזרח הונגריה.
בקישגייר חיו מעט יהודים ובמקום היה בית קברות יהודי שנחרש והפך למגרש כדורגל.
| שנה | כמות יהודים | כלל האוכלוסייה |
| --- | --- | --- |
| 1840 | 18 |  |
| 1880 | 44 | 1,530 |
| 1910 | 47 |  |
| 1920 | 37 |  |
| 1930 | 18 |  |
| 1941 | 7 | 1,657 |
קפטן בריטניה

| --- | --- |

קפטן בריטניה, כפי שהופיע על עטיפת החוברת Marvel Tales Captain Britain #1 מספטמבר 2020, אמנות מאת אניוק לי.
 סוג:  גיבור-על
 הוצאה לאור:  מארוול קומיקס
 הופעה ראשונה:  Captain Britain Weekly #1 (אוקטובר 1976)
 יוצרים:  כריס קלרמונט הרב טרימפ
 מידע
 שם אמיתי:  בריאן בראדוק
 כינויים:  קפטן בריטניה, בריטניק, הרץ השחור, מלך העולם האחר
 סטטוס:  פעיל
 כוחות:  כוח על-אנושי, יכולת תעופה, יצירת שדה כוח.
 חברוּּת לשעבר בקבוצה:  אילומינטי חיל קפטן בריטניה אקסקליבר חצר העולם האחר האוונג'רס הסודיים מועדון הלפייר (סניף לונדון) אקדמיית בראדוק MI-13 אלופי אירופה
 דמויות קשורות
 משפחה:  סר ג'יימס בראדוק האב וליידי אליזבת בראדוק (הורים, מתים) ג'יימס בראדוק הבן (אח) אליזבת "בטסי" בראדוק (אחות תאומה) מגאן בראדוק (אישה) מרגרט בראדוק (בת)
 אויבים:  Slaymaster 
 
קפטן בריטניה (באנגלית: Captain Britain) הוא דמות בדיונית של גיבור-על מוטאנט המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Captain Britain Weekly #1 מאוקטובר 1976 תחת חותם "מארוול UK" ונוצרה על ידי הכותב כריס קלרמונט והמאייר הרב טרימפ. במקור, קפטן בריטניה נועד להיות מקבילו הבריטי של קפטן אמריקה.
קפטן בריטניה הוא האלטר אגו של בריאן בראדוק, אחיה התאום של בטסי בראדוק, שהוענקו לו כוחות קסם בידי הקוסם האגדי מרלין (בדיוני). הוא נולד בעיירה הקטנה מלדון שבמחוז אסקס, אנגליה למשפחה אריסטוקרטית. מאוחר יותר התגלה כי בראדוק משתייך למשפחה בין-יקומית רחבה שידועה בשם "חיל קפטן בריטניה".
דמותו של קפטן בריטניה מדורגת במקום ה-79 ברשימת מאה גיבורי העל הגדולים, לפי אתר IGN. ביקום הקולנועי של מארוול מופיעה גרסה חלופית של קפטן בריטניה בדמותה של פגי קרטר מיקום חלופי בו היא קיבלה את נסיוב חייל-העל (בסרט "דוקטור סטריינג' בממדי הטירוף" ובסדרת הטלוויזיה "מה אם...?"). את הדמות גילמה ודיבבה השחקנית היילי אטוול.
הערות שוליים

↑  Top 100 Comic Book Heroes: #79 - Captain Britain
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
קרואטיה באירוויזיון 2023

קרואטיה השתתפה באירוויזיון 2023, שהתקיים בליברפול שבממלכה המאוחדת, עם השיר "Mama ŠČ!" של להקת לט 3. על מנת לבחור את נציגה לאירוויזיון השתמשה רשות השידור הקרואטית HRT בקדם המסורתי הלאומי שלה Dora. זוהי השתתפותה ה-29 של המדינה בתחרות הזמר של האירוויזיון.
רקע

קדם לאירוויזיון 2022, קרואטיה השתתפה עשרים ושש פעמים באירוויזיון, מאז הופעת הבכורה שלה ב-1993. נכון לשנת 2021 טרם רשמה המדינה את ניצחונה הראשונה בתחרות. היא הגיעה למקום הרביעי בשני אירועים של האירוויזיון; בשנת 1996 עם השיר "Sveta ljubav" של מאיה בלגדן וב-1999 עם השיר "Marija Magdalena" של דוריס דרגוביץ'. החל מאירוויזיון 2004, בו נערכה לראשונה שיטת חצאי הגמר, העפילה המדינה לגמר שבע פעמים. באירוויזיון 2021 הגיעה הנציגה הקרואטית, אלבינה גרצ'יץ', עם השיר "Tick-Tock", למקום ה-11 בחצי הגמר, ולא הצליחה להעפיל לשלב הבא. גם באירוויזיון 2022 כשלה נציגת המדינה מיה דימשיץ' בניסיון להעפיל לגמר התחרות עם השיר "Guilty Pleasure".
רשות השידור הקרואטית HRT אישרה את השתתפותה באירוויזיון 2023 ב-20 בספטמבר 2022. בין השנים 1993–2011 השתמשה HRT בתחרות ה-Dora לבחירת שירה לאירוויזיון. עם זאת, בשנים 2012–2013 שינתה את שיטת בחירתה לפנימית וחסויה. לאחר שנעדרה מהאירוויזיון ב-2014 וב-2015 חזרה להשתמש בשיטת הבחירה הפנימית עד אירוויזיון 2019.
לפני האירוויזיון > Dora 2023

Dora 2023 הייתה המהדורה ה-24 של הקדם הלאומי הקרואטי לתחרות הזמר של האירוויזיון. היא כללה שמונה עשר מתמודדים, שהתחרו על המקום הראשון ב-11 בפברואר 2023 בהיכל הספורט על שם מרינו צ'ווטקוביץ' באופטיה. את האירוע הנחו מירקו פודור, מקיו ליפובשק ומרקו טוליאה. הוא שודר ב-HRT 1 ובאינטרנט באמצעות שירות הסטרימינג HRTi. צפו בו כ-900,000 קרואטים.
ב-20 בספטמבר 2022 פתחה HRT את תקופה בת חודשיים של הגשת המועמדויות להשתתפות בקדם. התקבלו לרשות השידור מאה תשעים ושש קריאות מאמנים שונים. ועדה מומחית בת תשעה חברים (ז'ליקו מסר, זלטקו טורקאי, רוברט אורליץ', אמה גרוס, איגור גרז'ינה, ז'לין קלאשטרקה, איוואן חורבאט, טומיסלאב קריזמאניץ' ודראז'ן מיוצ'יץ') סקרה את המועמדים, ובחרה מתוכם שמונה עשר שהעפילו לשלב הבא. ב-9 בדצמבר נחשפה רשימת האמנים. ביניהם נמנה דמיר קדז'ו, שהיה אמור לייצג את קרואטיה באירוויזיון 2020 לפני ביטולו בשל מגפת הקורונה.
| אמן | שיר | כותב/ים |
| --- | --- | --- |
| ברברה מוניאס | "Putem snova" | ברברה מוניאס, אלן ברנוביץ' |
| בוריס שטוק | "Grijeh" | בוריס שטוק, דרקו טרלביץ' |
| ג'נה | "Free Fallin'" | ג'נה סמאיו |
| דמיר קדז'ו | "Angels and Demons" | ג'מי דופין, סטפן קלר, קיילר ניקו, ויקטוריה הורן |
| דטור | "Master Blaster" | ננד בורגודן |
| אני יורישיץ' | "Kreni dalje" | מתייה צבק, ואלחו ארבוליץ', אני יורישיץ' |
| חנה משיץ' | "Nesreća" | בוריס סבוטיץ' |
| הרמוניה דיסוננס | "Nevera (Lei, lei)" | ברטול סטופיץ', סאניה דייץ', בויאן פטרוביץ' |
| קרשו וקיסלה קיש | "Kme kme" | קרשימר בוריץ' |
| לט 3 | "Mama ŠČ!" | דמיר מרטינוביץ', זוראן פרודנוביץ' |
| מאיה גרגיץ' | "I Still Live" | מתאו מרטינוביץ' תאו, מאיה גרגיץ' |
| מרתה מיי | "Distance" | מרתה איביץ' |
| מרי אנדראקוביץ' | "Bye Bye Blonde" | בוריס דורדביץ', ולריה דורדביץ' |
| פטרישיה גספרני | "I Will Wait" | סינישה רלייץ', ליסה דזמונד, איידאן וינקלס |
| טאינה בלינה | "Dom" | טאינה בלינה, מרצל ספרנקל |
| דה ספליטרס | "Lost and Found" | נבן קולאריץ', ברנימי מיכאלייביץ' |
| טופ אוף דה פופס בהשתתפות מריו פטרקוביץ' | "Putovanje" | דניאל נאצ'ינוביץ', ברונו קראייצר |
| יוגי | "Love at First Sight" | יוגומיר לאוניץ' |
לפני האירוויזיון > Dora 2023 > הגמר

גמר הקדם התקיים ב-11 בפברואר 2023. השיר הזוכה, "Mama ŠČ!" של לט 3, נקבע על ידי שילוב בין הצבעות הקהל וקולות השופטים שחולקו לאזורים שונים במדינה ביחס שווה. לקהל ולשופטים היו 580 נקודות לחק בין שמונה עשר המשתתפים. כל קבוצת שופטים דירגה את עשרת השירים האהובים עליה בשיטת "שתים עשרה הנקודות" של האירוויזיון (1–8, 10 ו-12 נקודות לשיר שאהבו ביותר). הצבעת הקהל התבססה על האחוז הכולל שקיבל כל שיר מסך 580 הנקודות. כלומר, אם שיר א' זכה בעשרה אחוז מהצבעות הקהל, הוא יקבל 58 נקודות (עשרה אחוזים מ-580 נקודות). הגמר נפתח בהופעתה של נציגת המדינה לאירוויזיון 2022 מיה דימשיץ'.
| סדר | אמן | שיר | שופטים | קהל | סך הכל | מיקום |
| --- | --- | --- | --- | --- | --- | --- |
| 1 | טופ אוף דה פופס בהשתתפות מריו פטרקוביץ' | "Putovanje" | 13 | 20 | 33 | 10 |
| 2 | יוגי | "Love at First Sight" | 10 | 3 | 13 | 16 |
| 3 | בוריס שטוק | "Grijeh" | 7 | 10 | 17 | 14 |
| 4 | טאינה בלינה | "Dom" | 2 | 8 | 10 | 17 |
| 5 | קרשו וקיסלה קיש | "Kme kme" | 34 | 19 | 53 | 7 |
| 6 | מאיה גרגיץ' | "I Still Live" | 8 | 5 | 13 | 15 |
| 7 | ברברה מוניאס | "Putem snova" | 37 | 15 | 52 | 8 |
| 8 | דנה | "Free Fallin'" | 7 | 14 | 21 | 13 |
| 9 | פטרישיה גספרני | "I Will Wait" | 5 | 3 | 8 | 18 |
| 10 | דה ספליטרס | "Lost and Found" | 50 | 60 | 110 | 4 |
| 11 | חנה משיץ' | "Nesreća" | 21 | 12 | 33 | 11 |
| 12 | דמיר קדז'ו | "Angels and Demons" | 44 | 59 | 103 | 5 |
| 13 | מרתה מיי | "Distance" | 23 | 8 | 31 | 12 |
| 14 | דטור | "Master Blaster" | 73 | 41 | 114 | 3 |
| 15 | מרי אנדראקוביץ' | "Bye Bye Blonde" | 22 | 22 | 44 | 9 |
| 16 | לט 3 | "Mama ŠČ!" | 105 | 174 | 279 | 1 |
| 17 | אני יורישיץ' | "Kreni dalje" | 52 | 19 | 71 | 6 |
| 18 | הרמוניה דיסוננס | "Nevera (Lei, lei)" | 67 | 88 | 155 | 2 |
| סדר | שיר | רייקה | צ'אקובץ- ואראז'דין | ספליט | אוסייק | שיבניק- קנין | ווקובאר | פולה | זאדאר | זאגרב | דוברובניק | סך הכל |
| --- | --- | --- | --- | --- | --- | --- | --- | --- | --- | --- | --- | --- |
| 1 | "Putovanje" |  |  | 1 |  |  | 2 |  |  |  | 10 | 13 |
| 2 | "Love at First Sight" | 2 |  |  |  |  | 3 |  |  | 5 |  | 10 |
| 3 | "Grijeh" |  | 1 | 3 |  |  |  | 3 |  |  |  | 7 |
| 4 | "Dom" |  |  |  |  | 1 |  |  |  |  | 1 | 2 |
| 5 | "Kme kme" | 1 | 6 | 4 |  | 4 | 5 | 2 | 5 | 3 | 4 | 34 |
| 6 | "I Still Live" |  |  |  |  |  |  |  |  |  | 8 | 8 |
| 7 | "Putem snova" | 7 | 4 |  | 1 | 7 |  | 8 |  | 8 | 2 | 37 |
| 8 | "Free Fallin'" |  | 7 |  |  |  |  |  |  |  |  | 7 |
| 9 | "I Will Wait" |  | 3 |  | 2 |  |  |  |  |  |  | 5 |
| 10 | "Lost and Found" | 12 |  | 12 |  |  | 1 | 12 | 7 |  | 6 | 50 |
| 11 | "Nesreća" |  |  | 7 | 4 |  |  | 6 | 2 | 2 |  | 21 |
| 12 | "Angels and Demons" | 3 | 10 | 6 | 7 | 3 | 4 |  | 4 | 7 |  | 44 |
| 13 | "Distance" | 4 |  |  | 3 | 6 |  | 7 | 3 |  |  | 23 |
| 14 | "Master Blaster" | 6 | 2 | 8 | 8 | 10 | 6 | 5 | 10 | 6 | 12 | 73 |
| 15 | "Bye Bye Blonde" |  |  |  | 6 | 2 | 12 |  | 1 | 1 |  | 22 |
| 16 | "Mama ŠČ!" | 10 | 12 | 10 | 12 | 12 | 10 | 10 | 12 | 12 | 5 | 105 |
| 17 | "Kreni dalje" | 5 | 5 | 2 | 5 | 5 | 7 | 4 | 6 | 10 | 3 | 52 |
| 18 | "Nevera (Lei, lei)" | 8 | 8 | 5 | 10 | 8 | 8 | 1 | 8 | 4 | 7 | 67 |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. קרואטיה שובצה למחצית הראשונה של חצי הגמר הראשון, שהתקיים ב-9 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קרואטיה הופיעה שביעית, לפני שווייץ ואחרי אירלנד. ב-9 במאי 2023 ביצעה הלהקה את "Mama ŠČ!" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קרואטיה הופיעה כמדינה ה-25, לפני הממלכה המאוחדת ואחרי סלובניה.